b'\n_START_ARTICLE_\nRambouillet-avtalen\n_START_PARAGRAPH_\nRambouillet-avtalen var et forslag i 1999 til fredsavtale mellom dav\xc3\xa6rende Jugoslavia og en delegasjon best\xc3\xa5ende av etniske albanere fra Kosovo. Avtalen ble satt opp av NATO og kalt opp etter Ch\xc3\xa2teau de Rambouillet hvor forhandlingene ble p\xc3\xa5begynt._NEWLINE_Jugoslavias avslo \xc3\xa5 undertegne avtalen, og NATO startet deretter sine bomberaid under Kosovokrigen. Jugoslavias begrunnelse for sitt avslag var bestemmelsene om Kosovos autonomi, og dessuten NATOs krav om ubegrenset tilgang for sine soldater til hele Jugoslavia._NEWLINE_Forhandlingene i Rambouillet varte fra 6. februar 1999 og til 22. februar. De ble sluttf\xc3\xb8rt i Paris mellom 15. og 23. mars 1999.'